

**מטרות:**

**פורום מנהלות.ים**

**יום מחוזי – מלווה**

**יום עיון רשתי**

**מחנה פסח**

**יום מחוזי – מלווה**

**יום עיון רשתי**

**יום עיון רשתי**

**יום מחוזי – מלווה**

* **העלאת תחושת השייכות למדינת ישראל**
* **ברור ערכי בנושא הבחירה של כל אחד בכל מצב "בהיות אדם"**
* **דיון בנושא מיהו גיבור**
* **דיון במושגים עבדות וחירות**

**ערכים מובילים: מנהיגות, בחירה, גבורה, אומץ, מוסר.**

**חודש אפריל מורכב משבוע וחצי פעילות לפני פסח, משבוע פעילות פסח (אותה כבר הגשתם) שבוע חופש ושבוע חזרה לשגרה.**

**שבוע הפעילות: על חירות ובחירה**

**בשבוע הפעילות הראשון לפני היציאה לפסח יש לנו הזדמנות לדבר באופן מעמיק על המושג חופש, חירות.**

**מתוך :** [**http://www.daat.ac.il/mishpat-ivri/skirot/skira.asp?id=203**](http://www.daat.ac.il/mishpat-ivri/skirot/skira.asp?id=203)

**רעיונותיו של ישעיהו ליבוביץ- על חירות מ וחירות ל.**

**בין חירות לבין אחריות: "חירות מ..." ו"חירות ל..."**מטוטלת החירות במשפט העברי נעה מצד לצד, אך קצבה שונה בהרבה ממה שנוהג במשפט המודרני, ולא אחת מה שנתפס במשפט המודרני כביטוי עילאי של מימוש עצמי, אוטונומיה, חירות וחופש, נתפס במשפט העברי כעברה חמורה ביותר של עבודה זרה או גילוי עריות ושאר חטאים חמורים.   
בעולם המודרני החירות נתפסת לעתים כהשתחררות מעול והיתר למתירנות יתר, לעתים כמעט חסרת גבולות לחלוטין, על גבול ההפקרות כל זמן שאינה פוגעת בזולת.   
לעומת זאת, בעולמה של תורת ישראל, החירות אינה רק "חירות **מ**...", אלא גם ואולי בעיקר "חירות **ל**...", חירות שמשמעה **אחריות,** אחריות ל"אח" ול"אחר" הסובלים ונאנקים תחת עול השעבוד ואחריות לתיקון העולם כולו, לא רק לתיקון היחיד. חירות האדם אינה מעניקה לו רק זכויות, אלא בעיקר חובות. זוהי תורת החירות הגדולה של תורת ישראל, ואידך רק פירושא הוא. נצא ונלמד.

**בשבוע זה ישנה הזדמנות לחבר בין הנושאים הקודמים עליהם דיברנו בחודש אחריות, מעורבות חברתית ולחבר אותם לרעיונות של פאולו פריירה על פדגוגיה משחררת- כאשר אני לוקח אחריות על חיי אני בעצם נהנה מחירות להחליט עבור עצמי, לחשוף מנגנונים "משעבדים".**

**מתוך:** [**http://www.levladaat.org/content/1010**](http://www.levladaat.org/content/1010)

# החירות ללמוד, החופש ללמד

שרית שוסהיים

**האם נצליח להשתחרר ולאפשר לעצמנו ולתלמידנו מרחב גדול יותר ללמידה וגדילה? יציאת מצרים חינוכית בעקבות הגותו של המחנך הברזילאי פאולו פריירה**

**"כל אדם חייב לראות את עצמו כאילו הוא יצא ממצרים" -**

בשורות הבאות ננסה להצביע על תהליך יציאתו של עם ישראל לחירות,  בזיקה להיבטים חינוכיים העולים מכך, וכביטוי מתמשך של יציאה מ"עבדות" ל"חירות" בתהליכי ההוראה והלמידה , תוך התבוננות במשנתו החינוכית של פאולו פריירה.

גישתו החינוכית  של פריירה , כורכת שאלות פוליטיות וחברתיות בהיבטים בסיסיים של החינוך, ועל כן הגותו תהווה תשתית להשוואה זו.

**יציאת מצרים**

עם ישראל, בשלבי היציאה ממצרים חווה התנגדויות רבות למימוש החירות, הן מצד העם המעביד והשולט – מצרים, והן מתוך כיתות פנימיות המתנגדות ומתקשות לצאת לחופשי, ואשר מערימות קשיים בתהליך הגאולה.

התנגדותה הנמרצת של המעצמה מצרים מובנת לכאורה יותר, אך כיצד נסביר את הקושי של עם ישראל לבצע את השינוי הנכסף?

פריירה מתאר את היחס של המדוכא לחופש:

"המדוכא, אשר הפנים את דמות המדכא ואימץ את עקרונותיו, **חושש** **מפני החירות**. החירות תאלצו להיפטר מדמות זו ולהציב במקומה את האוטונומיה והאחריות. החירות מושגת באמצעות הכיבוש, והיא איננה ניתנת במתנה. יש לשקוד עליה בלי הרף ומתוך אחריות. החירות איננה אידיאל המצוי מחוץ לתחומי האדם. היא גם אינה אידיאל ההופך למיתוס. זהו תנאי הכרחי למען שלמותו של האדם"

ובהמשך:

"המדוכאים, אשר הסתגלו למבנה השררה שבו שקעו ונכנעו לו, מנועים מלפתוח במאבק למען חירותם, כל עוד אינם מסוגלים ליטול על עצמם את הסיכונים הכרוכים בו. יתירה מכך, מאבקם לחירות מאיים לא רק על המדכא לבדו, אלא אף על עמיתיהם המדוכאים"

פריירה מדגיש את הפחד העז מפני החירות, ואת העדפת הבטחון (לכאורה) והנוחות שקיימת דווקא בהיעדר החירות, על אף התנאים הקשים שבעבדות, ומצביע על כך שהמדוכא מצוי בחשש עמוק  וחווה בתוכו סתירה פנימית, שכן בעת ובעונה אחת הוא שואף לקיום אמיתי ולחופש, ובו זמנית חושש מפניו.

מכאן אולי נבין את המשפט הנפוץ הטוען כי "יותר משהיה קשה להוציא את ישראל ממצרים, היה קשה להוציא את מצרים מישראל" - המאמץ להוציא מאדם ומעם שלם את חוויית העבדות ולנטוע בו חירות אמיתית הוא תהליך ארוך ומאומץ.

פריירה מתאר את היציאה לחירות כלידה. לידה הכרוכה בכאב. ומתאר את האדם שנולד כאדם חדש.

ובאשר למדכא, ברצוני להציע התבוננות ולימוד נוסף, המצביע על היותו משולל חופש לא פחות מהמדוכאים הכפופים לו:

על פי פרשנים שונים פרעה נענש בשלילת הבחירה החופשית עקב הקשיית הלב במכות הראשונות.

בהשראת  פריירה ניתן להתבונן על כך מזוית נוספת:

נראה שפרעה מצביע בהתנהגותו  על כך שגם המדכא הוא למעשה מדוכא . כי בדומה למדוכא גם הוא  לא פועל במרחב חופשי ומתוך חירות. המדכא תלוי במדוכאים וכן להיפך. שניהם צריכים לעבור תהליך של שחרור מהדפוס הזה באותה המידה.

המדכא , בדומה למדוכא , מצוי במציאות של חוסר חופש, של תלות מוחלטת בעבדים שלו, במדוכאים. אף הוא כמותם אינו חופשי שכן מעמדו וכוחו נתונים להיותם של בני אדם תחת מרותו.  מכאן , אפשר אולי להציע, ששלילת הבחירה החופשית של פרעה איננה עונש חיצוני, ואפילו לא מידה כנגד מידה, אלא חשיפת המציאות כפי שהיא בפשטות – תוצאה טבעית. מתוך הפחד שלו לאבד את המקום המדכא, מתגלה  חוסר החופש לבצע החלטה לשחרר את עם ישראל, כי גם המלך פרעה למעשה משמש עבד לצורך שלו עצמו לשלוט על האחר.

אם נסכם עד עתה, ניתן לומר שהצבענו על דיכוי ושיעבוד והקושי להשתחרר מהם אצל עם ישראל, ואף אצל המצרים.

פריירה מצביע  בהגותו  על כך ששאלת  הדיכוי, מופיעה בהקשרים שונים במהלך החיים, ופועלת באופן סמוי בתהליכים רבים ומגוונים.

**ובכן, מה לכל זאת ולחינוך ? האם לתהליכי גאולה אלה יש הקשרים ללמידה ולהוראה?**

**פריירה בהגותו, טוען שתהליכים כאלה לא מתרחשים רק בהיבטים רחבים אלא חדורים בתהליכי החינוך משלבים מוקדמים ביותר.**

רקע קצר - פאולו פריירה יליד ברזיל (1921-1997) פיתח את השקפת עולמו בארצות העולם השלישי  וחווה בחייו משטרים רודנים, חיים באזורים מוכי עוני, דיכוי והיעדר תקווה. בהגותו הוא מחלק את העולם למדכאים ומדוכאים. לפי השקפתו כל פעילות פוליטית וחברתית היא מעשה חינוכי, ולהיפך. בהקשר החינוכי הוא מדגיש שבתהליך רכישת דעת, שיש בה חירות ודיאלוג  מגיע האדם אל מודעות חדשה של עצמו, אל תחושת ערכו, אל חשיבה לעומק כיצד ניתן לחולל שינויים, וליכולת השפעה ונתינה לחברה כולה.

פריירה מכנה את החינוך המדכא - **"החינוך הבנקאי",**שבוהתלמיד נתפס ככלי ריק שעל המורה להפקיד בתוכו ידע, כהפקדה בבנק. התלמיד מתבקש לספוג מידע, עובדות, אמונות וערכים,  ותפקידו לזכור, לשנן ולדקלם אותם בחזרה. פריירה רואה הוראה כזו כדיכוי .

זוהי תפיסה שרואה את התלמידים  כחסרי דעת  והבנה  וחסרי כח יצירה.  במצב כזה התלמידים מפנימים את ציפיות מוריהם (המדכאים) ורואים את עצמם בעיני עצמם כנעדרי יכולת וחסרי אונים. פריירה מכנה זאת ״חינוך כתרגיל של דיכוי״. המורה הוא המלמד, המפעיל, הבוחר והפועל כמעט באופן בלעדי, בה בשעה שהתלמידים נחווים ככלי ריק שיש למלאו, מקשיבים בצייתנות, עושים את רצון המורה, מסתגלים לאופן ההוראה ומצויים רוב הזמן במקום פאסיבי ומגיב. המורה יודע את התשובות ומפקיד אותן בידי תלמידיו, או לחלופין השיח המתנהל בכיתה מעביר מסר סמוי שתשובות התלמידים צריכות להיות מכוונות לתשובה הנכונה המצויה בידי המורה. במצב כזה נבלמת החשיבה היצירתית האישית של התלמיד ולמרות שכלפי חוץ מתקיים דו שיח, הרי שבמהותו שיח זה מתוכנן מראש והמורה הוא המנווט את השיחה ויעדיה, ואין תנאים הולמים לתהליך למידה אקטיבי שבו מעורב התלמיד באמת.

פריירה קורא לתהליך חינוכי אחר, אותו הוא מכנה **"החינוך המשחרר".**  זהו חינוך המנכיח תהליך, שנועד לעורר צמיחה אצל כל השותפים, הן המורה והן תלמידיו. זוהי הוראה המבוססת על דיאלוג, על שאילת שאלות . החינוך אמור להוות כר לפיתוח יצירתיות, לחשיבה ביקורתית, ולאפשר התמודדות עם בעיות ונושאים רלוונטיים לחיים ובעלי משמעות ללומדים.

פריירה שואף לתהליך חינוכי שיש בו מעורבות, חקירה וחשיבה, שמוביל לנקיטת עמדה ושמעורר פעילות אקטיבית למען שינוי פני החברה. זהו חינוך שיש בו אתגרים חדשים והבנות חדשות, והלומד נהיה יותר ויותר מעורב אישית , הן בחשיבה והן בעשיה.

מעניין לגלות שגם המורים וגם התלמידים מתקשים לבחור באפשרות הזו, ללמוד אחרת מתוך המרחב האחראי והעצמאי הזה. לרבים מאיתנו נוח להישאר בחוזה הישן שבו המורה הוא מקור הידע והתלמיד מכיר ויודע את ה"כללים" ונענה להם, מבלי להתבקש להפיק בעצמו  ידע ולהתייחס אליו, להביא תוצר ללימוד ולהיות אקטיבי. ההתנגדות והקושי באים משני הכוונים ולכן כל כך קשה לשבור את ה"חוזה" הזה.

למה קשה לעשות את השינוי? אולי כי בהוראה ה"בנקאית" יש בטחון וודאות בתהליך הלמידה ובחלוקת התפקידים בין המורה לתלמידיו, ואז כל אחד מהצדדים יודע מה הציפיות ממנו ומהן "גבולות הגיזרה". ואפילו אם לפעמים משעמם, ולא משמעותי, ואפילו לא כל כך ברור לאן זה הולך... הרי שהסדרים הללו וההרגשה שלפחות המורה מנהיג את הלמידה ויודע את דרכו, אכן תורמים לסדר, לריתמוס קבוע ונראה שלכל הצדדים נוח לדעת מהן הציפיות מן הלמידה, ולא להיות במצב של אי וודאות .

לרוב, הן המורה והן התלמידים רוצים תשובות ברורות, רוצים לדעת "היכן הם עומדים" בתהליך הלמידה, הן בהקשר של התוכן והן בהקשרים של מבנה ההוראה, אופני ההערכה וההספק. ואפשר (ואף חשוב) להבין ואף להזדהות עם הצורך הזה. יותר מכך – לא אחת דרך זו מקלה עלינו ובמצבים וברבדים מסויימים היא אף תורמת מאד ללמידה . ובכל זאת, כדאי לחשוב על המחירים שגישה זו גובה הן מהמורים והן מהתלמידים. בהוראה שכזו  כל המעורבים בלמידה עשויים להפסיד התפתחות ויצירה, שתוכל להתאפשר רק אם המורה יפנים את העובדה שהתלמיד צריך לעשות את דרכו, בדיוק כמותו, במפגש עם החומר.

כולנו מכירים את רגעי החסד , שבהם תלמיד יוצר קישור חדש, תובנה הבאה מניתוח או הדגשה של תוכן, הארה, שבשלב הכנת השיעור המורה לא זכה לה.

אירועים שכאלה צריכים להיות לב הלמידה, ולצורך כך יש להפנים קודם כל כמורים, ואח"כ לחשוב כיצד להביא להוראה את הידיעה כי התלמיד, כמורה, הוא יישות עצמאית ויוצרת, ובת חורין.

יש להתחקות תדיר אחרי דרכי הוראה, שיעודדו אמון אמיתי וחי בתהליך הלמידה. לראות בתלמיד מרכז חיוני ומתפתח , המצוי בדיאלוג, לא רק עם המורה, אלא כתהליך פנימי המתרחש בתוכו, ובתוך קהילת הכיתה שמגיבה אליו.

הכיתה יכולה להיות מרחב שיש בו סקרנות, חידוש, מקום המאפשר חיבורים חדשים מבחינת ידע ומבחינה רגשית, מקום לשיח על הבנות רלוונטיות לחיים ורוחב דעת.  לממש את המסר שלתלמיד יש חירות אמיתית לפגוש את הידע ולאהוב את הלמידה, לקחת חלק , לשאול את עצמו שאלות , לפתח מודעות עצמית ולהיות מעורב בלמידה . האם אנו כמורים מוכנים להיפתח לאפשרויות הללו? להתנסות יותר ויותר בלקיחת סיכון? להתעניין (בעצמנו ) שוב מחדש בתכנים שלימדנו ולשחרר קצת  יותר? להיות לפעמים קצת מאופקים , ולהאמין שגם התלמידים יכולים להגיע ל"שורה התחתונה",  גם מבלי שנביא את המסר ברוב פאתוס?  להפתעתנו נגלה לא אחת, שזה היה שווה את זה. ושלמדנו מהם כל כך הרבה.

**הגותו של פריירה בעיני היא קריאה למפגש עם שאלות מהותיות בדבר החירות והאחריות בחינוך ברבדים עמוקים ומורכבים, ולא פחות מכך עם הקשיים והלבטים שהיא מעלה .**

**זוהי משנה חינוכית מקיפה הנוגעת בו זמנית במעגלים רחבים, החל משאלות כלל עולמיות, חברתיות, חינוכיות ולא פחות מכך -  עם מקומות אישיים מאוד, ובזה כוחה, שבכולם ניצבת השאלה – עד כמה האדם מוכן להיות מצוי בתהליך של שחרור , בהוויה מתמדת של יציאת מצרים... ?**

**פעילות פסח- הוגשה.**

**חזרה לבית הנוער:**

היום הראשון של החזרה לבית הנוער הוא לא פשוט. המעבר מחופשת חג ארוכה בה הילדים היו ללא כל מסגרת וחזרה למסגרת בית הנוער דורשת הסתגלות מחודשת מהילדים. כדי להקל עליהם את החזרה, נתאים את הימים הראשונים לחזרה לשגרה, הן במובן המשמעתי, הן באחזקה והן בפעילות יותר פעילה, כדי לאפשר לילדים להוציא אנרגיות ולשוב לגבולות ולביטחון המוכרים בבית הנוער. יש להתכונן לחזרה לשיגרה בהקפדה רבה כדי שהילדים שיגיעו לבית הנוער ירגישו אהובים, רצויים ושמחים.

**אפשרות לפעילות במהלך היום- יומיים הראשונים של החזרה לשגרה:**

* הכנת חגיגות מימונה - כולל הכנה של מופלטות, כדורי שוקלד, פנקייק ועוד מעדנים לפי המצב בבית הנוער.
* תחנות ספורט – פעילות גופנית הרבה פעמים משחררת ומאפשרת להרגיש טוב יותר.
* שעת למידה – מומלץ לקיים שעת למידה כדי להחזיר את הילדים לשגרה. בכל מקרה, להיערך לכך לאחר ארוחת צהריים ולאחר פעילות כיפית שהילדים עברו.
* מפגש קבוצתי מפרגן – רצוי לאפשר לכל קבוצה זמן איכות עם המדריכ.ה כדי שכל אחד יוכל לספר את החוויות שלו מפסח, מה הכי אהב, מה היה לו קשה, מה הכי היה חסר לו מבית הנוער וכו'. אפשר לקיים את המפגש באווירה נעימה יותר כשכל אחד שמספר חווייה טובה בוחר לו משהו מתוק וכשמספר חוויה פחות נעימה בוחר משהו מלוח למשל.

**זיכרון השואה- מעבר בין סוף אפריל ותחילת מאי.**

בשבוע זה יעסוק בית הנוער בזיכרון השואה.

**יש לבחור נושא אחד שיהיה החוט המקשר לאורך כל השבוע**- ודרכו נתחבר לזיכרון, לגבורה, לחוסר אונים, למנהיגות ולשאר הערכים החשובים לכל מחנך/ת.

שני דברים עיקריים צריכים ללוות אתכם עם בניית השבוע הזה- נושא שיתאים לחניכים ובחירת **מסר ברור** שאותו אתם רוצים להעביר בשבוע הזה.

חשוב לשים לב לשוני המהותי בין הנושאים שיבחרו ודרך העברתם בין קבוצות צעירות לבין קבוצות בוגרים.

קבוצה צעירה (עד כיתה ד' לפחות) תתקשה להבין את גודל האסון. הם שומעים על כך בבית הספר, ולכן לא נוכל להתעלם מסיפורי יום השואה, אך יש להקל את התיווך עבורם.

עבור ילדים צעירים ממליצה להעביר פעילויות דרך סיפורים. אין לשוחח עם הצעירים על מחנות ההשמדה ועל חוסר התקווה אלא דווקא להציג את הצדדים היותר אופטימיים בתוך סיפורי השואה, כדי לשמור על תמימותם של החניכות והחניכים הצעירות.ים, שתואמת את הגילאים האלו וכדי לשמור עליהן.ם. בשבוע זה אנחנו לא ננסה להפחיד בסיפורי הזוועה שהתרחשו בשואה. הגישה צריכה לשדר אופטימות בעולם טוב שנלחם כדי לשמור על הזכויות של ילדות.יםואנ.שים, בעולם שמנסה להגן ולעשות את המקום יותר בטוח.

**כדי לנסות להמחיש את הנושא חשוב לבחור סיפור אחד של ילד, של אדם, של אישה, של חייל, של אמא של אבא ודרך הסיפור הזה לספר את כל מה שהתרחש.**

המשימה העיקרית היא לבחור קודם כל את המסר שאתם רוצים להעביר ורק לאחר מכן, לבחור דמות אחת שמספרת את הסיפור ודרך הסיפור שלה הילדים נחשפים למה שקרה בשואה וכמובן הסיפור מעורר דיאלוג במסר שבחרתם לדבר עליו.

מבחינת בניית התהליך:

יש לתכנן את השבוע כך שיהיה תהליך מלא שמספר את אותו הסיפור מזוויות שונות ובאמצעים שונים. הפלטפורמה של זיכרון בסלון תוכל להכניס עוד עומק לתכנים ולהעמיק את השיח . בכל בית נוער יהיה חדר זיכרון שמדבר דרך קירותיו את הנושא אותו בחרתם לשבוע זיכרון השואה.

בשבוע זה נתמקד לפחות בשתי פעילויות ערכיות שיכניסו את החניכים לעולם התוכן הנבחר (אחת מהן ניתן לקיים בתוך חדר הזיכרון), תהיה שעת מנהל.ת בנושא, בחלק מבתי הנוער יהיה אירוח של איש.ה עדות שיוכל לספר את סיפורו- ערב זיכרון בסלון.

אפשרות- לסיים את השבוע בטקס שיהיה השיא החינוכי של שבוע יום השואה ואליו יוזמנו ההורים והקהילה.

נושאים רלוונטיים שיכולים ללוות את השבוע: נשים בשואה, ילדים בשואה, סיפור ספציפי של איש/ה שיהיה הבסיס לפעילות לאורך השבוע, האם השואה יכולה לחזור, מרידות בתקופת השואה, חסידי אומות העולם (איך בעולם כה קשה אנשים מצליחים להיות מוסריים?) ועוד...

דוגמאות למסר שנרצה לדבר עליו עם הילדים בפעילות:

* גיבור/ה – מה זה אומר להיות גיבור/ה, לשים לב שרב ההקשרים שלנו לגבורה מתייחסים לכח פיזי. האם כשמישהו עושה מעשה שדרש ממנו מאמץ, שלא היה ברור מאליו זה נחשב גבורה. האם כולם יכולים להיות גיבורים? האם כל אחד יכול לעשות מעשה גבורה. מאוד עוזר לילדים היכרות עם דמויות לחיקוי.
* האם במציאות קשה כמו השואה אפשר לשמור על היות אדם, מה זה אומר, האם ראינו גילוי של היות אדם גם במציאות כזו, האם אפשר לשפוט את מי שאינו נוהג כך? איפה זה פוגש אותנו היום? האם אנחנו מגלים בעצמנו "היות אדם" , איפה?
* התייחסות על דרך השלילה: מה זה אומר לאבד צלם אנוש? איפה אנחנו עדים לאיבוד צלם אנוש, האם גם היום אנחנו לעיתים מאבדים צלם אנוש? למה? איך אפשר למנוע את זה? (אלימות, שנאה, חוסר עזרה, אדישות, עמידה מהצד)
* גילוי חסד – מה מעיד על עצמנו שאנו "בני אדם" ? האם אנחנו יכולים לטעון להיות אדם בלי לעשות מעשים? אילו מעשים נדרשים מאיתנו?
* מעשה של התנגדות – הבנה שכאשר חיים במציאות כמו בשואה או בכל מציאות אחרת שאנחנו חושבים שהיא לא טובה יש לנו אפשרות להתנגד. פירוט אופנים שונים של התנגדות: מחאה, מרד, הסתרת ילדים (עבירה על החוק), סיוע ליהודים, הברחה, הסתרת זהות, הצטרפות לפרטיזנים ועוד.

**לבתי הנוער של הצעירים ממליצה מאוד על ספרי ילדים כדרך מתאימה לחבר את הילדים לנושא השואה.**

**דוגמא לפעילות הכנה בנושא ילדים בשואה:**

**פתיחה:** המנחה מפזר.ת תמונות של ילדים במצבים שונים בזמן השואה. המנחה מבקש.ת מכל ילד.ה לבחור תמונה שהכי נראית לו.ה ולהסביר איך לדעתו הילד.המרגיש.ה (חשוב לבחור גם תמונות אופטימיות וגם תמונות שמבטאות פחד ועצב.) המנחה מסכם את החלק הראשון במילים פשוטות המדברות על רגשות בזמן השואה. (למשל: היו הרבה משפחות שגרו בבתים רגילים וההורים עבדו בעבודות רגילות ולאט לאט כל המשפחות היו צריכות לעבור לגטו שזה מקום קטן שהיו צריכים להצטופף והיה אסור להם לצאת מחוץ לגטו ולעבוד בעבודה הקודמת שלהם ולפעמים לא היה להורים שלהם כסף לקנות להם אוכל, בגדים והם היו רעבים ועצובים)

גוף הפעילות: המנחה מפזר.ת עדויות של ילדים מהשואה. חשוב שכל עדות לא תעלה על שלש שורות. כל ילד.ה או כל זוג בוחר עדות אחת וצריך לספר לקבוצה על הילד הזה שבחר מה הוא אמר, איך הוא הרגיש, מה קרה לו ומה לדעתם היה קשה לו. לאחר שכל אחד מהילדים.ותסיפר.ה את העדות שלו המנחה מנסה לסכם את הדברים ולהסביר על קצה המזלג את הקשיים שהילדים בזמן השואה חוו.

סיכום: כאן חייבים להדגיש את המסר שאתם בוחרים. במידה ובחרנו במסר של התנגדות, המנחה מסכם שהחיים בזמן השואה היו מאוד קשים, עם זאת, הרבה ילדים וילדות בגטו עשו מעשים אמיצים, היו ילדים שהיו יוצאים מהגטו כדי לחפש מזון למשפחות שלהם, היו ילדים שהיו עוזרים להורים שלהם כדי שהם יוכלו לצאת לעבוד והיו ילדים שכתבו יומן וכו'.

**הצעה לפעילות בנושא – בחירה במוסר /חסידי אומות העולם.**

המטרה בפעילות זו היא להעביר מסר שכל אחד בכל מצב יכול תמיד לבחור מה הוא בוחר להיות. האם הוא בוחר "בהיות אדם" או לא. הדגש הוא על המעשים שנעשים שהם הבטוי הישיר של הצהרת האדם על עצמו. אפשר לבחור במגוון אפשרויות: הסתרת ילדים במחנה, וויתור על פרוסת לחם, קיום חיי תרבות בצל הגט והמחנה, יאנושקורצ'אק , חסידי אומות העולם ועוד. לבוגרים, מומלץ מאוד לצפות בסרטים הקשורים לנושא.

המלצה לפעילות לצעירים: על פי הספר המגירה השלישית של סבא

פתיחה: המנחה חוזר עם הילדים על הדברים שלמדו אתמול, המנחה שואל עם הילדים מה לדעתם מרגישים הילדים שחוו את הדברים האלו והם כאן איתנו, האם צריך לזכור מה שקרה, למה חשוב ללמוד מה שקרה, איך אפשר לזכור את הדברים שקרו. המנחה מדבר על החשיבות של להכיר את האנשים מאחורי הסיפורים, לקיים טקס זיכרון שגורם לכולנו לעצור ולהיזכר פעם בשנה בדברים שקרו ועל האחריות שלנו ללמוד מה אנחנו יכולים לעשות כדי שדברים כאלו לא יחזרו שוב.

גוף הפעילות: המנחה מספר את הסיפור המגירה השלישית של סבא. תוך כדי הסיפור חשוב שהמנחה יציג את החפצים המדוברים ויייתן אפשרות כל פעם לילד אחר להוציא חפץ מהמיגרה ולהציג אותו.

סיכום: המנחה מדבר על החשיבות של זיכרון הדברים שקרו, לקיים טקס פעם בשנה שבו אנחנו זוכרים את הרע וגם את הטוב. שבו אנחנו מכבדים את האנשים שעדיין נשארו מהזמן הזה ושואלים מה אנחנו יכולים לעשות כדי שהמצב הזה לא יחזור על עצמו.

**הצעה לבוגרים:**

לקבוצה של הבוגרים –דיון בדילמות מוסריות הקשורות לנושא הנבחר מתקופת השואה.

פתיחה: המנחה מספר סיפור קצר שיש בו דילמה מוסרית הקשורה לנושא הטקס לדוגמא: משה הצליח לחסוך מעט כסף ולקנות כיכר לחם בשבילו ובשביל אחיו הצעיר. בגיטו הוא נתקל ברעב קשהשל שכנים שלהם והוא מתלבט האם לתת להם את הלחם כדי שיינצלו מרעב או להשאיר את הלחם בשבילו לימים קשים שיבואו לו.

חשוב להדגיש שבתקופה הזו אנשים דאגו להישרדות שלהם ובמצבים כאלו קשה לשפוט אנשים וזה טבעי שכל אחד ידאג להשירדות שלו. עם זאת, אנחנו מגלים מעשים שיש בהם חסד, גבורה והקרבה. ניתן למצוא מאגר דילמות לפעילות באתר של הצופים.

<http://www.zofim.org.il/pics/center/21(1).pdf>

**פעילות בחדר הזיכרון**

**שימו לב שהחדר נועד לקיים בו פעילות המתקשרת לנושא השבועי המסויים שבחרתם להתמקד בו.**

כל בית נוער חשוב שיכין חדר או שיקצה מקום זיכרון לנספים ביום השואה. החדר צריך לנסות לחבר את הילדים לנושא בדרך מוחשית יותר.

חדר הזיכרון צריך להיות מעוצב כחדר סגור, אל בד שחור מכסה אותו, במידה ומקיימים טקס אז נושא הטקס ומשפטים הקשורים למסר יהיו רשומים בגדול, תמונות, קטעי עדות, מכתבים אישיים, אמצעי המחשה שונים יוצגו בחדר. יש לדאוג לנר זיכרון שיהיה דלוק רק בזמן הפעילות ורק על ידי מדריך שנמצא שם כל הזמן. שירי רקע מושמעים בכניסה ותוך כדי פעילות כדי להכניס לאווירה וזמן לעיבוד החוויה הרגשית של הילדים לאחר הפעילות

אפשר לשלב את הילדים בהכנות לבניית חדר זיכרון ליום השואה. כל קבוצה יכולה לבחור היבט אחד בנושא ולעצב את החדר בעזרת הילדים. עיצוב החדר נועד לאפשר לבני הנוער להעמיק את החוויה.

המלצה לפעילות בחדר יום הזיכרון: סיפור אישי של ילד המתאר מזווית ראיה שלו את המלחמה ואת הגלוגלים האישיים שלו בתוך המלחמה.

<http://cms.education.gov.il/EducationCMS/Units/Noar/eduprogram/geto.doc>

אתרים מומלצים:

<http://www.moreshet.org/?CategoryID=277&ArticleID=456>

[**http://cms.education.gov.il/EducationCMS/Units/Noar/Miscell/LikrathYomHazicaronLeshoah.htm**](http://cms.education.gov.il/EducationCMS/Units/Noar/Miscell/LikrathYomHazicaronLeshoah.htm)

**לסיכום: מה הולך לקרות בשבוע הזיכרון לשואה, ומה צריך לעשות:**

מייחדים שבוע פעילות לנושא.

בוחרים נושא אחד מרכזי שסביבו מקיימים פעולות.

בונים לו"ז שבועי ובו: פעולות בנושא, מייצרים חדר זיכרון- וזמן בלו"ז לקיים פעילות בחדר הזיכרון.

שעת מנהל.ת בנושא שבחרתם לזיכרון השואה.

כל בית נוער יוכל לבחור האם לקיים ערב זיכרון בסלון או טקס- לשיקול המנהלות והמנהלים!!

טקס- יש להגיש ליעל למעבר ומשוב.

ערב זיכרון בסלון- יש להגיש ליעל למעבר ומשוב.

כל אירוע שבו תבחרו יש להזמין את ההורים. הזמנות יש להגיש לאישור יעל.

הגשת תכנית שבוע הזיכרון לשואה ולגבורה:

עד ה2.4.19– יום שלישי- בשעה 12:00.

מיד עם חזרתכם מחופשת הפסח אתם צוללים לאירועי יום הזיכרון ולכן, כל ההערכות תהיה חייבת להתחיל מראש.

***רשימת ספרי ילדים בנושא השואה***

|  |  |
| --- | --- |
| **מקרא רמת היצירות** | |
| **גיל רך** | **1** |
| **כיתות ב' – ד'** | **2** |
| **כיתות ה' ומעלה** | **3** |

|  |  |  |  |  |
| --- | --- | --- | --- | --- |
| **מחבר** | **שם הספר** | **הוצאה** | **שנת הוצאה** | **רמה** |
| אבן-זהב, ארי | אלה מסעי דן | יבנה | 1957 | 2-3 |
| אבן-זהב, ארי | ככל הנערים | יבנה | 1957 | 2 |
| אבן-זהב, ארי | מה מליל | יבנה | 1958 | 2-3 |
| אברהם, חיים | יומנו של טיס‬‬‬ | דני ספרים | 2010 | 2 |
| אדלר, מלכה | הילדה המסתורית של סבא | ידיעות אחרונות | 2005 | 3 |
| אדלר, סיני | בגיא צלמות | יד ושם | 1979 | 3 |
| אהרונין, בן | חיים פומפרניקל | ועדת החינוך ע"י בתי הכנסת המאוחדים | 1948 | 2 |
| אונגרר, טומי | אוטו- אוטוביוגרפיה של דבון צעצוע | צלטנר | 2014 | 2 |
| אוסובסקי, ליאוני | כוכב בלי שמים | עם עובד | 1986 | 3 |
| אוספטר-דויב, רשל | ילד כוכב | כנרת | 2008 | 1 |
| אורגד, דורית | לקום מחדש | דומינו | 1990 | 3 |
| אורגד, דורית | קצינת אימוץ | הקיבוץ המאוחד | 1993 | 3 |
| אורלב, אורי | האי ברחוב הצפרים | כתר | 1981 | 2-3 |
| אורלב, אורי | סבתא סורגת | מסדה | 1981 | 2 |
| אורלב, אורי | האיש מהצד האחר | כתר | 1988 | 3 |
| אורלב, אורי | הגברת עם המגבעת | כתר | 1989 | 3 |
| אורלב, אורי | לידיה מלכת ארץ ישראל | כתר | 1991 | 3 |
| אורלב, אורי | משחק החול | כתר | 1996 | 3 |
| אורלב, אורי | רחוקי משפחה | כתר | 1996 | 2 |
| אורלב, אורי | רוץ ילד, רוץ | כתר | 2001 | 3 |
| אורלב, אורי | הביתה מערבות השמש | כתר | 2010 | 3 |
| איכנולד, צבי | ממעמקים | ידיעות אחרונות-ספרי חמד | 2008 | 3 |
| אילן-פורת, רות | קורט אחי | ספרית פועלים | 1983 | 3 |
| אילן-פורת, רות | שתי חברות מבית אחד | ירון גולן | 1988 | 3 |
| אינדלמן, חנן | ילדי מחתרת | המח' לחינוך ולתרבות תורניים בגולה, ההסתד' הציונית העולמית | 1963 | 2 |
| אלבשן, יובל | סיפו: סיפור לא גמור‬‬‬ | ידיעות אחרונות-ספרי חמד‬‬‬ | 2011 | 3 |
| אלמגור, גילה | הקיץ של אביה | עם עובד | 1985 | 3 |
| אלמגור, גילה | עץ הדומים תפוס | עם עובד | 1992 | 3 |
| אלמוג, רות | המסע שלי עם אלכס | הקיבוץ המאוחד | 1999 | 3 |
| אפלפלד, אהרן | ילדה שלא מן העולם הזה | כנרת, זמורה-ביתן | 2013 | 3 |
| אפנשלק, פאולינה | הדוקטור נשאר | קרית ספר | 1950 | 3 |
| ארשטין, עלינא | הנסיכה | ספר לכל | 2004 | 3 |
| ארבן, חוה | אמא ספרי לי, הלא היית שם | הקיבוץ המאוחד | 1988 | 3 |
| בובר, הדסה | מכל צוררי הייתי חרפה | רשפים | 1992 | 3 |
| בוגצקי, טומק‬‬‬ | אלוף הילדים: הספור של יאנושקורצ’אק | כנרת | 2011 | 2 |
| בוין, ג'ון | הנער בפיג'מת הפסים. | ידיעות אחרונות | 2006 | 3 |
| בן ארצי, סופי | אחד מכולם | הקיבוץ המאוחד-ספרית פועלים | 2007 | 3 |
| בן-יעקב, שמואל | עזי והמנגנים הצעירים | צ'צ'יק | 1959 | 2 |
| בנישטי, רות | החותמת הקטנה | הקיבוץ המאוחד | 1979 | 3 |
| בנישטי, רות | מי את בתי? | הקיבוץ המאוחד | 1985 | 3 |
| בצר, עודד | הצנחנית שלא שבה | שרברק | 1971 | 2-3 |
| בר-אל, עדינה | הם ירו גם בעורבים | עם עובד | 1992 | 3 |
| ברגמן, רונית | קרן של הוד | היימן | 1998 | 1 |
| ברגמן, תמר | הילד מ"שמה" | עם עובד | 1983 | 3 |
| ברגמן, תמר | לאורך המסילה | שוקן | 1987 | 3 |
| ברזילי, אמירה | 18 הוא חי | אחיעבר | 1985 | 3 |
| ברגשטין, פניה | בני וגיטה | הקיבוץ המאוחד | 1960 | 2-3 |
| גבעתי, רוני | חליל בודד בחושך‬‬‬ | הקיבוץ המאוחד-ספרית פועלים | 2010 | 3-4‬‬‬ |
| גדליה, עמי | ראש חץ | כרטא | 1987 | 3 |
| גדליה, עמי | העד האחרון | כרטא | 1989 | 3 |
| גדליה, עמי | נעורים במסתור | כרטא | 1994 | 3 |
| גדליה, עמי | שירת הזמיר של אנה | ספרית פועלים | 2007 | 2 |
| גולדשטיין-  לירן, עמית | גילוי סודות | ספרית פועלים | 1998 | 3 |
| גולומבוביץ, בלה | אמא אני שלך | רשת אוהלי יוסף יצחק ליובויטש | 1980 | 1 |
| גורן, בצלאל | מסילות למרומים | ברונפמן | 1979 | 3 |
| גילאור, חיה | הצלקת | דני ספרים | 1999 | 2 |
| גלאטשטיין, יעקב | אמיל וקרל | הקיבוץ המאוחד | 2009 | 3 |
| גלברט, עפרה, עורכת | ממקום אחר | דני ספרים | 2001 | 3 |
| גלוזמן, שרה | מסתורי הגורל | יבנה | 1957 | 3 |
| גלוזמן, שרה | אל הבית הרחוק | מרכז | 1960 | 2 |
| גרנות, משה | הארמון הקפוא | דני ספרים | 2001 | 2 |
| גנור, ניצה | מי את אנושקה? | עומר | 1989 | 3 |
| דביר, תרצה | זה לא השם שלי | חלונות | 1998 | 3 |
| דביר, תרצה | הילדה של דודה לולה | הקיבוץ המאוחד | 2013 | 3 |
| דגן, בת שבע | מה קרה בשואה | מאור | 1991 | 1 |
| דגן, בת שבע | צ'יקה הכלבה בגטו | מאור | 1991 | 1 |
| דה יונגה, הארם | רקוד של נסיך | ידיעות אחרונות-ספרי חמד | 2004 | 3 |
| דווילייה, לואיק | המחבוא | כנרת | 2014 | 2-3 |
| דולברג-רוזנטל, מלכה | מרישה | ידיעות אחרונות | 2005 | 3 |
| דיוידסון, סוזנה | אנה פרנק | דני ספרים | 2007 | 2 |
| דניאלס, אברהם | צללים באפלה | שלגי | 1989 | 2-3 |
| האוציג, אסתר | הערבה האינסופית | כתר | 2004 | 3 |
| הולנדר, רחל | החלום והיום | הקיבוץ המאוחד | 1979 | 3 |
| הלוי, מניה | הלינו אותי לילה | ספרית פועלים | 1963 | 3 |
| הקטין, שלום | אבות ובנים | ועדת החינוך ע"י בתי הכנסת המאוחדים | 1957 | 1-2 |
| הרשלג, פועה | למדוד את התהום | יד יצחק בן צבי | 2006 | 3 |
| ווס, אידה | מישהו מאחורי ומישהו מצדדי | ספרית פועלים | 1990 | 3 |
| וינשטין, עשי | ילדת היער | ספרית מעריב | 1996 | 2 |
| ויס, סוזן | סבתא, מדוע יש לך מספר על היד? | ויס | 1997 | 2 |
| זינגר, מרים | דן וין והחסידות | עם עובד | 1957 | 2 |
| ז'מיאן, יוסף | מוכרי הסיגריות מככר שלשת הצלבים | יד ושם | 1962 | 3 |
| זרחי, נורית | אביגיל מהר המלכים | מסדה | 1983 | 2 |
| חבס, ברכה | ילדים מצלים | עם עובד | 1945 | 3 |
| חבס, ברכה | קורות מעפיל צעיר | עם עובד | 1960 | 3 |
| חמילבסקה, איבונה | יומנה של בלומקה | צלטנר-מודן | 2012 | 2 |
| טייטלבוים, עליזה | ספורה של לולו | אוריון | 2010 | 2 |
| טילס-טנא, רות | שי וגיל | יבנה | 1967 | 2 |
| טל-קופלמן, ג'ודי | המגרה השלישית של סבא | משכל | 2002 | 1-2 |
| טנא, בנימין | אל עיר נעורי | עם עובד | 1979 | 3 |
| טנא, בנימין | החצר השלישית | עם עובד | 1982 | 3 |
| טשרנוביץ, ימימה | שני רעים יצאו לדרך | טברסקי | 1966 | 3 |
| טשרנוביץ, ימימה | אחד משלנו | ברונפמן | 1975 | 2-3 |
| ירושלמי, שרה | לגטו לא חזרתי | יד ושם | 1980 | 3 |
| להב, צרויה | כפכפי העץ של אנדרה | כנרת | 2002 | 3 |
| לבל, ג'ני | פתאום שונה פתאום אחרת | יד ושם | 1998 | 3 |
| לבנה, צבי | בהרי ירושלים | עמיחי | 1953 | 2 |
| לבנת וינינגר, הלן | למלא את הזמן בחיים | משרד הבטחון | 2005 | 3 |
| לורי, לויס | מונה מספר לכוכבים | הקבוץ המאוחד | 1997 | 3 |
| לורך, קלרה | הבול היקר | קרית ספר | 1960 | 2 |
| לוי-ליסנר, הינדה | ילדי הגורל | ציוני | 1962 | 2 |
| לוין, קארן | המזודה של חנה | שוקן | 2005 | 3 |
| ליבמן, אירנה | פרטיזן ושמו צוציק | מסדה | 1971 | 2 |
| ליבמן, אירנה | הילדה בלבן | הקיבוץ המאוחד | 1980 | 2-3 |
| ליבמן, אירנה | מאין את נערה? | הקיבוץ המאוחד | 1983 | 2-3 |
| ליבמן, אירנה | אלבום תמונות ישן | הקיבוץ המאוחד | 1985 | 3 |
| ליבמן, אירנה | סוס עץ ושמו זריז | מסדה | 1988 | 2 |
| ליבמן, אירנה | בדרך ללא מוצא | מורשת | 1995 | 3 |
| ליברמן, צלה | צלינקה | יד ושם | 2003 | 3 |
| לייזון, ליאון | הנער על ארגז העץ | מודן | 2014 | 3 |
| לימן-וילציג, תמי | לקיים הבטחה: מסעו של ספר תורה | ספרית פועלים | 2004 | 2 |
| מגן, רבקה | חרב חדה | משואה | 1991 | 3 |
| מורג, אורה | החטיפה מן המנזר | משכל | 2000 | 2-3 |
| מורגנשטרן, נעמי | רציתי לעוף כמו פרפר | יד ושם | 1995 | 2 |
| מורגנשטרן, נעמי | לא הספקתי להיות עצוב | יד ושם | 1996 | 3 |
| מורגנשטרן, נעמי | במסתור: ילדים בתקופת השואה בצרפת | יד ושם | 1998 | 3 |
| מטר, ליאו | מכתבים לברברה | כנרת | 1997 | 3 |
| מלרון, יונה | עוד תצאי מכאן | יד ושם | 1980 | 3 |
| מקמל-עתיר, נאוה | הילד שעמד בחלון | דני ספרים | 1999 | 2 |
| מקמל-עתיר, נאוה | העדי של עדי | ידיעות אחרונות | 2000 | 2 |
| מקמל-עתיר, נאוה | קוביות של שוקולד | ידיעות אחרונות | 2013 | 3 |
| מראס, יצחק | מול פנס הרחוב | הקיבוץ המאוחד | 1974 | 3 |
| נוי, יצחק | 4 ימים על הנהר | כתר | 1989 | 3 |
| נח, מיכאל | הרחק מן התיל | תמוז | 1988 | 3 |
| נסטלינגר, כריסטינה | עופי חיפושית סיון | מסדה | 1988 | 3 |
| נשמית, שרה | הילדים מרחוב מאפו | הקיבוץ המאוחד | 1966 | 3 |
| נשמית, שרה | ילדה במלונה | בית לוחמי הגטאות | 1988 | 3 |
| סמל, נאוה | גרשונה – שונה | עם עובד | 1989 | 3 |
| עומר, דבורה | דמעות של אש | י. שרברק | 1984 | 3 |
| עומר, דבורה | בעקבות הלהבות | י' שרברק | 1986 | 3 |
| עומר, דבורה | התחנה טהרן | גל הפקות | 1988 | 3 |
| עינת, עמלה | ארץ, עיר, משפחה | הקיבוץ המאוחד | 2001 | 3 |
| עקביא, מרים | נעורים בשלכת | יד ושם | 1982 | 3 |
| עקביא, מרים | הרפתקה באוטובוס | דביר | 1986 | 2 |
| פדר, קרה | מלחמת הקוסמים | כתר | 1985 | 3 |
| פוגל-סטארי, פרידה | המחברת של פאול | הקיבוץ המאוחד | 1989 | 3 |
| פול, ג'וזפין | אנה פרנק | כתר | 2005 | 2 |
| פז-גולדמן, אלכס | המרגל האבוד והשמלה הירוקה | כנרת, זמורה, ביתן‬‬‬ | 2011 | 3‬‬‬ |
| פישקין, מלכה | גיבורינו הקטנים | י' שרברק | 1953 | 2 |
| פניאל, נח | הלינה בפונדק הריק | פינת הספר | 1965 | 2-3 |
| פרגר, משה | ניצוצי גבורה | נצח | 1952 | 3 |
| פרידמן, שושנה | מקום תחת השמש | ספרית פועלים | 1992 | 3 |
| פריטה, בדז'יך | תומי | יד ושם | 1999 | 1 |
| פרנק, אנה | יומנה של נערה | קרני | 1953 | 3 |
| פרנקל, אלונה | למה לנפתלי קוראים נפתלי? | מודן | 2009 | 1 |
| פרסלר, מרים | מלכה מאי | עם עובד | 2003 | 3 |
| צימט-לוי, רגינה | מעבר לגשר | כתר | 1987 | 3 |
| קאופמן, שיר | אח גדול | ידיעות אחרונות | 2010 | 3 |
| קדם, גאולה | שלש טבעות | יזרעאל | 1977 | 2 |
| קובנר, אבא, עורך | ציורים ושירים של ילדי גיטוטרזינשטדט | ספרית פועלים | 1966 | 2-3 |
| קויטקובסקי, רבקה | חיימקה | מ. ניומן | 1975 | 3 |
| קופר, אירית | בקצה היער | הקבוץ המאוחד | 1977 | 3 |
| קופר, אירית | כחלוף הכל | הקיבוץ המאוחד | 1980 | 3 |
| קופר, אירית | בטרם יבוא האביב | הקיבוץ המאוחד | 1990 | 3 |
| קופר, אירית | שער עליה | עם עובד | 1990 | 3 |
| קופר, אירית | אמא, תגידי: זה נכון? | דני ספרים | 1998 | 3 |
| קופר, אירית | שלום, יוסל'ה! | דני ספרים | 1998 | 3 |
| קופר, אירית | נעלה בכל הדרכים | דני ספרים | 2000 | 3 |
| קופר, אירית | את כועסת עלי? | אסטרולוג | 2001 | 3 |
| קופר, אירית | נשיט סירות נייר | כרמל | 2005 | 3‬‬‬ |
| קור, זהבה | הספור של דוגו | ידיעות אחרונות | 2005 | 3 |
| קייסר, קאת'י | להחביא את אדית | שוקן | 2008 | 3 |
| קיפניס, דבורה | ילדי יער | דקל | 1989 | 2 |
| קיפניס, דבורה | המפוחית של שמוליק | שמואל זימזון | 1992 | 2 |
| קיפניס, לוין | בנתיב הפלא | פרחי דקל | 2012 | 2 |
| קיפניס, לוין | ילדים במחתרת | יעד | 1978 | 2-3 |
| קלימן, יהודית | אגרות מ"אין-שם" | יד ושם | 1988 | 3 |
| קר, ג'ודית | מי גנב את השפן הורוד? | זמורה ביתן | 1985 | 2 |
| קרח-שגב, דליה | חוה מהבית הגדול | מודן | 2011 | 3 |
| רהב, נחמה | הסרט האדום | מורשת | 1994 | 3 |
| רואי, אמיליה | סיפור אחר | הקיבוץ המאוחד | 1980 | 2 |
| רואי, אמיליה | פגישה מקרית | כתר | 1986 | 2 |
| רווה, סוזנה | הספור של סבתא ילדה | שופרא | 2004 | 2 |
| רוזן, לישה | הצבעונים אדומים | יד ושם | 1984 | 3 |
| רון-פדר, גלילה | המפקדת הקטנה | מלוא | 1986 | 3 |
| רון-פדר, גלילה | ה"שומרת" הניפה "סמרטוט" עברי | אדם | 1989 | 3 |
| רון-פדר, גלילה | מרד גטו ורשה | מודן | 2002 | 2 |
| רון-פדר, גלילה | המסע לשם | מודן | 2003 | 3 |
| רון-פדר, גלילה | הפרטיזן על הסוס | מודן | 2003 | 2 |
| רון-פדר, גלילה | ליל הבדולח | מודן | 2006 | 2 |
| רון-פדר, גלילה | ילדי המנזרים | מודן | 2010 | 2 |
| ריגס, רנסון | המעון של מיס פרגרין לילדים משונים | כתר | 2012 | 3-4 |
| ריכטר, הנס פטר | שמו היה פרדריק | יד ושם | 1981 | 3 |
| רסלר-ברק, עליזה | זעקי ילדה | יד ושם | 2000 | 3 |
| שולביץ, אורי | איך למדתי גאוגרפיה | כנרת | 2008 | 1-2 |
| שטיינר-  אביעזר, מרים | החיל בעל כפתורי הזהב | ספרית פועלים | 1977 | 3 |
| שטריט-ורצל, אסתר | מן המצר | עמיחי | 1982 | 3 |
| שטריט-ורצל, אסתר | אוסטרלים – אנה | עמיחי | 1990 | 3 |
| שי, נעמי‬‬‬ | אסור לדבר על זה!‬‬‬ | כנרת | 2011‬‬‬ | 2‬‬‬ |
| שיר, סמדר | גלי והסבתא השלישית | ידיעות אחרונות | 2010 | 2 |
| שם-טוב,תמי | ואיך קוראים לך עכשיו | דביר ובית לוחמי הגטאות | 2007 | 3 |
| שרפיאן, אראלה | הספור של נילי | ספרית פועלים | 1998 | 1 |
| Garner, Eleanor Ramrath | Eleanor’s story : An American girl in Hitler’s Germany | Peachtree | 1999 | 3 |
| Rubin, Susan Goldman | Fireflies in the dark: the story of Friedl Dicker-Brandeis and the children of Terezin | Holiday House | 2000 | 2 |

**סיפורים בתוך ספרים:**

|  |  |  |  |  |  |
| --- | --- | --- | --- | --- | --- |
| **מחבר** | **שם הסיפור** | **בתוך הספר** | **הוצאה** | **שנת הוצאה** | **רמה** |
| אבנון, יצחק | מלחמות וזוועות | עלילות ישראל | זלקוביץ | 1955 | 2 |
| בוכנר, אריה | הפחדן | מספורי החן | יסוד | 1980 | 1-2 |
| בוכנר, אריה | ארנה | מספורי החן | יסוד | 1980 | 1-2 |
| ברגמן, שרה | הגדה מבית אבא | כל ישראל חברים | נתיב | 1979 | 2 |
| בשביס, יצחק | גבורת האור | גבורת האור | ספרית פועלים | 1982 | 2 |
| גון-גרוס, ציפי | גדליה | כאן זאת לא קיטנה | ספרית מעריב | 1992 | 2 |
| גילאור, חיה | הצלקת | ספר החגים הגדול | עופרים | 1995 | 2 |
| הלוי, מניה | השיעור | את אמא של אילן? | מסדה | 1980 | 3 |
| וינברג, אברהם | הגפרור שנשרף והצית להבות | מעטים מול רבים | מערכות | 1956 | 2-3 |
| חביב, שושנה | לא על הלחם לבדו | מן הבלקן עד כאן | שבתאי גל און | 1994 | 3 |
| חביב, שושנה | יום הכפורים המתוק | מן הבלקן עד כאן | שבתאי גל און | 1994 | 3 |
| חובב, לאה, עורכת | בחשאי ספינה גוששת | כשהיינו ילדים | עם עובד | 1987 | 2-3 |
| חנני, יוסף | הקוסם מקולאקאמה | רחוק מן הבית רחוק מהרחוב | עפר | 1981 | 2 |
| טמיר, נח | "תנגרגולת" | ספורים ואגדות | ברונפמן | 1973 | 2-3 |
| כהן, גרדה | זכרונות בת-דודתי אניטה | זהירות ילדים בדרך | תמוז | 1992 | 3 |
| כהנא, ש. ז. | יום השואה והגבורה | אגדות לחגי ישראל ומועדיו | ברית עברית עולמית | 1977 | 3 |
| כרמי, פנינה | הנסיעה במזודה | ספורי פנינה | אלף | 1964 | 2 |
| לורך, קלרה | שיחה עם בובה | השטיח המעופף | קרית ספר | 1959 | 2-3 |
| ליבמן, אירנה | בעליית הגג | הרכבות של מאירק'ה | ירון גולן | 1994 | 3 |
| ליבמן, אירנה | דודה לילי ובובתה | הרכבות של מאירק'ה | ירון גולן | 1994 | 3 |
| מזיא, פרדקה | אמא, מותר כבר לבכות? | חברי הקטנים | הקיבוץ המאוחד | 1962 | 1-2 |
| נדבה, יוסף, עורך | בימי השואה | לאמי | הדר | 1958 | 3 |
| סקולסקי, שלמה | המורד הקטן | שלשלת הגבורה | עמיחי | 1971 | 2 |
| עוגן, צפירה | הסוד של רחל ואלי | הסוד של רחל ואלי | רשפים | 1981 | 3 |
| עמיר-זהר, עליזה | ספור שלישי | מספור לספור  (בעריכת מנחם רגב) | מודן | 1986 | 2 |
| עקביא, מרים | אדם ואווה | הרפתקה באוטובוס | דביר | 1986 | 2 |
| פירשטמן, שרגא |  | פעמי חג | יבנה | 1965 | 2 |
| פישקין, מלכה, מלקטת | הנער הפרטיזן | פרטיזנים צעירים | ש. שרברק | 1955 | 3 |
| צלקה, דן | אלזה באה לבית דומון | ימי צמיחה | הקיבוץ המאוחד | 1969 | 3 |
| קדם, גאולה | במחנה ההשמדה דכאו | חג שלי ושלך | יסוד | 1989 | 2 |
| קורצ'אק, ינוש | הצלקת | פתחו את השער ה'. מופיע גם במקראות: מיתרים ד', מפגשים ד', באומר ובשיח ג'-ד' | האגף לת"ל | 1992 | 3 |
| קיפניס, דבורה | המפוחית של שמוליק | סיפור לכל יום-אייר (בעריכת מירי ברוך ומירה מאיר) | משכל-פועלים | 1995 | 2 |
| קיפניס, לוין | יש סבתא לאסנת | סבתא של אסנת | דקל | 1986 | 1-2 |

**שירים בתוך ספרים:**

|  |  |  |  |  |  |
| --- | --- | --- | --- | --- | --- |
| **שם המחבר** | **שם השיר** | **בתוך הספר** | **הוצאה** | **שנת הוצאה** | **רמה** |
| בנזימן, חגית | יום השואה | ילד בערך | דומינו | 1991 | 2 |
| דור-און, אלה | ביום השואה והגבורה | ספר החגים הגדול | עפרים | 1995 | 2 |
| ניר, חנה | דקה דומיה | ספר החגים הגדול | עפרים | 1995 | 2 |
| ניר, חנה | דקה דומיה | תפוח בדבש | ספרית פועלים | 2000 | 2 |
| עמיר-פינקרפלד, אנדה | בבה שרינה | על מה תודה? | דביר | 1981 | 2 |
| קובנר, אבא | ציורים ושירים של ילדי גיטוטרזינשטדט | ציורים ושירים של ילדי גיטוטרזינשטדט | ספרית פועלים | 1966 | 2-3 |

המלצות נוספות:

* למה לנפתלי קוראים נפתלי – לכיתות הקטנות ביותר
* היה שם ארמון
* איך למדתי גיאוגרפיה
* צ'יקה הכלבה בגטו
* המגירה השלישית של סבא

סרטים רלוונטיים:

לבוגרים:

* החיים יפים
* הפסנתרן
* הנער בפיג'מת הפסים

**פורמט להכנת טקס בבתי הנוער**

|  |  |  |
| --- | --- | --- |
|  | **פירוט** | **הערות** |
| **מסר** | כאן המקום לכתוב מה המסר המדוייק שאנו רוצים להעביר בטקס. |  |
| **פעילות מקדימה** | כאן המקום לכתוב מהן הפעילות הערכיות הנעשות לפני הטקס במטרה לחבר את הילדים לתוכן הטקס? |  |
| **חיבור הילדים לטקס** | כאן המקום לכתוב איך מאפשרים לילדים להרגיש שותפים לטקס על מנת שבמהלך הטקס ירגישו חיבור לטקס.  רעיונות:   1. לכל קבוצה יש אחריות על חלק מהטקס.(תפאורה, שירה, ריקוד, הכנת טקסטים, הכנת מקראות וכדו') 2. כל הקבוצות עבדו על תכנים של הטקס לפני הטקס. 3. הילדים חיברו קטעים מהטקס |  |
| **חלוקת תפקידים** | כאן המקום לכתוב מי האחראי על כל אחד מהסעיפים. רצוי מאוד לשתף את הילדים בכל התפקידים שאפשר.   1. **מקום**– בשלב ראשון יש לבחור אם הטקס יתקיים בחוץ או בפנים. יש לבדוק את המקום מבחינת הסחות דעת, שקט, אקוסטיקה וגודל המקום. 2. **תפאורה**– האחראי יתכנן מראש את התפאורה, ציוד לתפאורה, בעזרת מה לתלות אותה, התאמה של התפאורה למסר שרוצים להעביר, חסכון בחומרים, אסטתיקה ומתי צריך להתחיל בהכנתה. 3. **הזמנות**– את מי מזמינים, איך מזמינים, הכנת הזמנה מספיק זמן מראש ושליחת ההזמנות. 4. **ציוד אורקולי**– יש לנסות לדאוג למיקרופונים איכותיים, ברקו במידת הצורך, מסך ועזרים נלווים. במידת האפשר רצוי מאוד לקיים חזרות עם הציוד כדי להרגיל את הילדים. אם לא ניתן, מומלץ לקיים חזרות כאשר הילדים מחזיקים טוש ביד. 5. **קניות ציוד**– יש להכין רשימת ציוד מפורטת הכוללת נרות, אל-בד, שמניות בריסטול, ניירות צלופן, פרחים ועוד. (רצוי לבדוק עם אודי אולי יכול לעזור במשהו לפני שאתם קונים) 6. **לוח זמנים**– יש להכין ולתכנן לוח זמנים מדוייק לטקס. יש לקחת בחשבון זמן הקראה של כל קטע, זמן מצגת וכו'. 7. **חזרות**– יש לתכנן מועדים מדוייקים לחזרות, יש לוודא מי האחראי על ביצוע החזרות לכל קטע/ שיר/ ריקוד. תחילה יש לקיים חזרות פרטניות עם כל אחד מהילדים על קטעי הקריאה, על השירה והריקוד. רק לאחר מכן יש לקיים חזרות כלליות. 8. **נקיון**– יש לבחור מי האחראי לנקיון לאחר הטקס ולפני הטקס. יש לוודא שהמקום בו מתקיים הטקס מסודר, נקי, שתוף, וכן החצר, המבואה והשירותים. 9. **סדר ישיבה**– יש לתכנן מראש איפה יושבים הילדים במהלך הטקס, היכן עומדים המשתתפים בטקס במהלך הטקס, היכן יושבים האורחים ולוודא שהילדים יודעים זאת לפני הטקס. 10. **הופעה חיצונית**– יש לוודא מראש שלכל ילד.ה יש חולצה לבנה. |  |
| **מבנה הטקס** | כאן המקום לפרט: פתיחה- קריינ.ית, הורדת דגל, דברי המנהל.ת והדלקת נרות.  גוף: קטעי קריאה, שירה, ריקוד, מצגת ועוד.  סיום: שירת התקווה. |  |